Du må tænke dig til de lysende armbånd, de hoppende fans og konfettien.

Til gengæld kan du få lyden af den koncert, som det populære band Coldplay spillede i Parken i tirsdag.

Frem til 4. august kan du nemlig høre hele koncerten på dr.dk/p3.

Koncerten - der var den første ud af to udsolgte, danske shows med det veloplagte band - fik pæne anmeldelser.

Særligt Ekstra Bladets Thomas Treo var helt solgt og kvitterede med fem stjerner plus disse ord om forsanger Chris Martin:

- Frontmanden, der sang pragtfuldt, behøvede ikke engang opfordre de 46.000 til at synge med. Det kom helt af sig selv.

Læs også : Coldplay med forsanger i topform begejstrer anmeldere